पाएं अपने शहर की ताज़ा ख़बरें और फ्री ई-पेपरडाउनलोड करें
कार की टक्कर से स्कूटी सवार दंपति जख्मी हो गई, जिन्हें अस्पताल दाखिल करवाया गया। वहीं, पुलिस ने कार चालक के खिलाफ मामला दर्ज कर लिया है। थाना डेरा बाबा नानक के एएसआई सकत्तर सिंह ने बताया कि बलकार सिंह निवासी सर्कुलर रोड डेरा बाबा नानक ने पुलिस को दी शिकायत में बताया है कि वह, उसका भाई अमरीक सिंह, इसकी पत्नी सुखविंदर कौर और जगदीश सिंह गेहूं काटने के लिए गांव भगठाना तुलियां गए थे। वह गेहूं काटकर ट्राली पर लोड कर रहे थे।
इस दौरान उसका छोटा भाई अमरीक सिंह और इसकी पत्नी सुखविंदर कौर स्कूटी पर सवार होकर वापस डेरा बाबा नानक को जाने लगे। जब वह गांव मछराला बस स्टैंड के थोड़ा पीछे पहुंचे तो सामने से एक सफेद रंग की आई-20 कार का चालक हरप्रीत सिंह शराबी हालत में ऊंची आवाज में गाने लगाकर आ रहा था।
उसने लापरवाही के साथ उसके भाई की स्कूटी में कार से टक्कर मार दी। हादसे में उसका भाई और भाभी सुखविंदर कौर दोनों जख्मी हो गए। जबकि हादसे के दौरान कार चालक हरप्रीत सिंह मौके से कार समेत फरार हो गया। इस संबंधी पुलिस ने उक्त हरप्रीत सिंह के खिलाफ मामला दर्ज कर कार्रवाई शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn